Claudiu Zamfir
Angajați din România ai lanțului francez de hipermarketuri Carrefour urmează să deruleze, luni, un protest, principalele revendicări fiind legate de bonurile de masă și prima de transport, anunță confederația sindicală Cartel ALFA, într-un comunicat transmis StartupCafe.ro.
Luni, 25 martie, între orele 11.00 și 13.00, va avea loc protestul membrilor de sindicat din cadrul companiilor membre ale grupului Carrefour SA, potrivit sursei citate.
Sindicaliștii urmează să picheteze sediul companiei, din strada Gara Herăstrău, Nr 4C, București, în cadrul unei acțiuni organizate de:
Sindicatele din Carrefour România sunt sprijinite de Federația Sindicatelor din Comerț și CNS Cartel ALFA.
Principalele solicitări ale angajaților Carrefour România sunt:
Protestul va fi susținut simultan în magazine, de către membrii de sindicat, prin purtarea unor bandane de culoarea altă, fără oprirea lucrului.
"Compania franceză Carrefour SA are rezultate financiare foarte bune în România, cu o creștere anuală de 7% a cifrei de afaceri, potrivit datelor companiei. Aceste rezultate se datorează în mare măsură efortului miilor de angajați care asigură aprovizionarea, aranjarea corectă a mărfurilor și funcționarea zilnică a magazinelor. Acești angajați sunt plătiți în general la nivelul salariului minim sau în proximitatea acestuia. CNS Cartel ALFA este alături de membrii săi și le susține revendicările. Contribuția angajaților la prosperitatea companiei trebuie recunoscută în mod corect, prin condiții de muncă și venituri decente!" - susține confederația națională Cartel ALFA.